Anexă

 la Regulamentul privind achiziţionarea de bunuri

 și servicii pentru necesităţile sistemului de sănătate

**CONTRACT-MODEL**

**de achiziţii publice de bunuri și servicii**

 **A C H I Z I Ţ I I P U B L I C E**

**Contract nr. \_\_\_\_\_\_\_\_\_\_\_\_\_**

**privind achiziția de** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*I. PARTEA GENERALĂ*

*(OBLIGATORIU)*

**Obiectul achiziției**\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Cod CPV:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

„\_\_\_” \_\_\_\_\_\_\_\_\_\_\_ 20\_\_ \_\_\_\_\_\_\_\_\_\_\_\_\_\_\_\_\_\_\_\_

 *(data semnării) (localitatea)*

|  |  |  |
| --- | --- | --- |
| **Furnizor/Prestator***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,**(denumirea completă)*reprezentată prin \_\_\_\_\_\_\_\_\_\_\_\_\_\_\_\_\_\_\_\_\_\_,*(funcţia, numele, prenumele)*care acţionează în baza\_\_\_\_\_\_\_\_\_\_\_\_\_\_\_\_\_\_\_\_,*(statut, regulament, hotărâre etc.)*în continuare – *Furnizor/Prestator,* \_\_\_\_\_\_\_\_\_\_\_\_\_\_\_\_\_\_\_\_\_\_\_\_,*(se indică numărul şi data* *de înregistrare în Registrul de stat)* | **Beneficiar\*****Destinatar**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,*(denumirea completă)*reprezentată prin\_\_\_\_\_\_\_\_\_\_\_\_\_\_\_\_\_\_\_\_\_\_\_\_,*(funcţia, numele, prenumele)*care acţionează în baza \_\_\_\_\_\_\_\_\_\_\_\_\_\_\_\_\_\_\_\_\_\_\_, *(statut, regulament, hotărâre etc.)*în continuare – *Beneficiar,* \_\_\_\_\_\_\_\_\_\_\_\_\_\_\_\_\_\_\_\_\_\_\_\_,*(se indică numărul şi data* *de înregistrare în Registrul de stat)* | **Autoritate centrală pentru achiziţii****Centrul pentru achiziții publice centralizate în sănătate**reprezentat prin \_\_\_\_\_\_\_\_\_\_\_\_\_\_\_\_\_\_\_,*(funcţia, numele, prenumele)* care acţionează în baza Regulamentului de organizare și funcționare al Centrului pentru achiziții publice Centralizate în Sănătate (în continuare *– Centru)* |

în continuare – *Părţi,* au încheiat prezentul Contract cu privire la:

**A.**

 *(denumirea bunurilor/serviciilor)*

(în continuare – *bunuri/servicii*), conform procedurii de achiziții publice de tip \_\_\_\_\_, nr.\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

în baza deciziei grupului de lucru al Centrului din „\_\_\_” \_\_\_\_\_\_\_\_\_ 20\_\_.

**B.** Documente vor fi considerate părţile componente şi integrante ale Contractului:

1. specificația tehnică;
2. specificația de preț;
3. garanția de bună execuție a contractului în cuantum de 5% din valoarea contractului, pînă la 31.01.2026
4. declarația privind conduita etică și neimplicarea în practici frauduloase și de corupere;
5. alte documente componente conform necesității, de exemplu, desene, grafice, formulare, protocolul de recepționare provizorie şi finală etc., după caz.

**C.** În cazul unor discrepanțe sau inconsecvențe între documentele componente ale Contractului, documentele vor avea ordinea de prioritate enumerată mai sus.

**D.** În calitate de contravaloare a plăților care urmează a fi efectuate de Beneficiar prin intermediul Centrului*,* Furnizorul/Prestatorul se obligă să livreze bunurile/serviciile Beneficiarului şi să înlăture defectele lor, sub toate aspectele, în conformitate cu prevederile prezentului Contract.

**E.** Beneficiarul se obligă să transfere Centrului,iar,Centrul se obligă să vireze Furnizorului/Prestatorului prețul Contractului sau orice altă sumă care poate deveni plătibilă conform prevederilor Contractului, în termenele şi în modalitatea stabilite de prezentul Contract.

**1. Obiectul Contractului**

1.1. Furnizorul/Prestatorul îşi asumă obligaţia de a livra/presta bunurile/serviciile conform specificației tehnice şi specificației de preţ, care sunt parte integrantă a prezentului Contract.

1.2. Beneficiarul se obligă să transfere Centrului prețul pentru bunurile/serviciile recepționate şi să recepționeze bunurile/serviciile livrate/prestatede Furnizor/Prestator*.*

1.3. Centrul după recepționarea mijloacelor financiare pentru bunurile/serviciile recepționate de la beneficiar, se obligă să transmită mijloacele financiare pentru bunurile/serviciile livrate/prestate către Furnizor/Prestator.

1.4. Calitatea bunurilor/serviciilor se atestă prin certificatele de calitate indicate în specificaţie. Bunurile/serviciile livrate în baza Contractului vor respecta standardele indicate în specificaţie. Dacă nu este menţionat niciun standard sau reglementare aplicabilă, se vor respecta standardele sau alte reglementări autorizate în ţara de origine a produselor.

1.5. Termenul de garanţie [*24 LUNI*] al bunurilor/serviciilor, la data livrării, este indicat în specificația tehnică și de formare a prețului.

**2. Termenele şi condiţiile de livrare**

2.1. Livrarea bunurilor/serviciilor se efectuează de către Furnizor/Prestator în condițiile și termenele prevăzute de graficul de livrare/prestare indicat în specificația tehnică și de preț.

2.2. Documentaţia de însoţire a bunurilor/serviciilor include:

- Factura fiscală și actul de predare/primire - 3 ex.,

- Certificatele de calitate indicate în Specificații;

- Manuale de service și manualul de utilizare cu prezentarea traducerii la momentul livrării;

- Instrucțiuni de utilizare a produsului în limba de stat sau rusă.

Originalele documentelor de mai sus vor fi prezentate Beneficiarului cel târziu la momentul livrării bunurilor/serviciilor la destinaţia finală.

Livrarea bunurilor se consideră încheiată în momentul în care sînt prezentate documentele enumerate mai sus.

2.3. Beneficiarul poate solicita o reducere sau o majorare argumentată a cantităţii de bunuri/servicii în limitele prevederilor legislației în domeniul achizițiilor publice, informând despre aceasta, cu 30 de zile înainte de livrare, Furnizorul/Prestatorul și Centrul.

2.4. La livrarea bunurilor/serviciilor de către Furnizor/Prestator Beneficiarului, aceștia semnează actul de predare-primire și factura fiscală, care urmează a fi prezentate de către Furnizor/Prestator Centrului și care servesc drept temei pentru efectuarea plății conform prevederilor Contractului.

2.5. Data livrării bunurilor/serviciilor se consideră data semnării actului de predare-primire și a facturii fiscale.

**3. Preţul Contractului şi condiţiile de plată**

3.1. Preţul bunurilor/serviciilor livrate conform prezentului Contract este stabilit în lei moldoveneşti, fiind indicat în specificaţia Contractului.

3.2. Suma totală a prezentului Contract, inclusiv TVA, se stabileşte în lei moldoveneşti şi constituie: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_lei.

 *(suma cu cifre şi litere)*

3.3. Beneficiarul transferă Centrului mijloacele financiare în decurs de 15 zile de la data semnării actului de predare primire a bunurilor și a facturii fiscale.

3.4. Achitarea plăţilor pentru bunurile/serviciile livrate se va efectua de către Centru în lei moldoveneşti, în termen de 15 zile de la recepționarea mijloacelor financiare de la Beneficiar și a facturilor fiscale.

3.5. Plăţile se vor efectua prin transfer bancar pe contul de decontare al Furnizorului/Prestatorului indicat în prezentul Contract.

**4. Condiţiile de predare-primire**

4.1. Bunurile/serviciile se consideră livrate de către Furnizor/Prestator şi recepţionate de către Beneficiar [*destinatar, după caz*] dacă:

1. cantitatea bunurilor/serviciilor transmise corespunde informaţiei indicate în Lista bunurilor/serviciilor și în graficul livrării/bonului de comandă şi sunt prezentate toate documentele de însoţire prevăzute în pct. 2.2 din prezentul Contract;
2. calitatea bunurilor/serviciilor corespunde informaţiei indicate în specificaţie;
3. ambalajul şi/sau integritatea bunurilor/serviciilor corespund informaţiei indicate în specificaţie.

4.2. Furnizorul/Prestatorul este obligat să prezinte Centrului un exemplar original sau format XML al facturii fiscale și al actului de predare-primire (după caz) odată cu livrarea/prestarea bunurilor/serviciilor, pentru efectuarea plăţii. Pentru nerespectarea de către Furnizor/Prestator a prezentei clauze, Centrul îşi rezervă dreptul de a majora termenul de achitare prevăzut în pct. 3.4corespunzător numărului de zile de întârziere.

**5. Standarde**

5.1. Bunurile/serviciile furnizate/prestate în baza Contractului vor respecta standardele prezentate de către Furnizor/Prestator în propunerea sa tehnică.

5.2. În cazul în care nu este menţionat niciun standard sau reglementare aplicabilă, se vor respecta standardele sau alte reglementări autorizate în ţara de origine a bunurilor/serviciilor.

**6. Obligaţiile Părţilor**

6.1. În baza prezentului Contract, Furnizorul/Prestatorul se obligă:

1. să livreze bunurile/serviciile în condiţiile prevăzute de prezentul Contract;
2. să asigure condiţiile corespunzătoare pentru recepționarea bunurilor/serviciilor de către Beneficiar [*destinatar, după caz*] în termenele stabilite, în corespundere cu cerinţele prezentului Contract;
3. să asigure integritatea şi calitatea bunurilor/serviciilor pe toată perioada de până la recepţionarea lor de către Beneficiar [*destinatar, după caz*].

6.2. În baza prezentului Contract, Beneficiarul se obligă:

1. să întreprindă toate măsurile necesare pentru asigurarea recepţionării, în termenele stabilite, a bunurilor/serviciilor livrate în corespundere cu cerinţele Contractului;
2. să asigure transferul mijloacelor financiare Centrului pentru bunurile/serviciile livrate/prestate, respectând modalităţile şi termenele indicate în prezentul Contract.

6.3. În baza prezentului Contract, Centrul se obligă:

a) să achite suma prevăzută în Contract, după recepționarea mijloacelor financiare de la beneficiar, respectând modalităţile şi termenele indicate în prezentul Contract;

b) să asigure verificarea și monitorizarea executării contractelor de achiziții publice, respectând modalitățile și termenele indicate în prezentul Contract;

c) să rețină garanția de bună execuție în cazul neexecutării integrale a contractului;

d) să aplice și să încaseze penalități de la Furnizor/Prestator conform pct.  10.2 și 10.3.

**7.** **Circumstanțe care justifică neexecutarea Contractului**

7.1. Neexecutarea obligației Părților contractante se justifică dacă aceasta este cauzată de un impediment în afara controlului ei și dacă Părții nu i se putea cere în mod rezonabil să evite sau să depășească impedimentul ori consecințele acestuia.

7.2. Neexecutarea nu este justificată dacă partea ar fi putut în mod rezonabil să ia în considerare impedimentul la data încheierii Contractului.

7.3. Survenirea circumstanțelor care justifică neexecutarea Contractului, momentul declanșării și termenul de acțiune trebuie să fie confirmate printr-un aviz de atestare eliberat, în mod corespunzător, de către organul competent din țara Părţii care invocă asemenea circumstanțe.

7.4. Partea care invocă prezenta clauză are obligația de a asigura celorlalte Părți primirea unei notificări despre impediment și efectele lui asupra capacității de a executa, imediat, dar nu mai târziu de 10 zile după ce a cunoscut sau trebuia să cunoască aceste circumstanțe.

7.5. În cazul în care în circumstanțele ce justifică neexecutarea Contractului, acesta se modifică prin acordul adițional, inclusiv termenele de executare, în cazul unei executări ulterioare a Contractului.

**8. Rezoluțiunea Contractului**

8.1. Rezoluțiunea Contractului se poate realiza cu acordul comun al Părţilor.

8.2. Dreptul la rezoluțiune se exercită de către Partea îndreptățită prin declarație scrisă, notificată celeilalte Părți contractante.

8.3. Contractul poate fi rezolvit în mod unilateral în caz de:

a) refuz al Furnizorului/Prestatorului de a livra/presta bunurile/serviciile prevăzute în prezentul Contract;

b) nerespectarea de către Beneficiar și Centru a termenelor de plată pentru bunurile/serviciile livrate/prestate;

c) nerespectarea de către Furnizor/Prestator a termenelor de livrare/prestare a bunurilor/serviciilor;

d) nesatisfacerea de către una dintre Părțile contractante a pretențiilor înaintate conform prezentului Contract.

8.4. Centrul/Beneficiarul are dreptul de a rezolvi unilateral contractul în perioada de valabilitate a acestuia în una dintre următoarele situații:

a) contractantul se afla, la data atribuirii lui, în una dintre situațiile care ar fi determinat excluderea sa din procedura de atribuire potrivit art. 19 din Legea nr. 131/2015 privind achizițiile publice;

b) Contractul a făcut obiectul unei modificări substanțiale care necesită o nouă procedură de achiziție publică, în conformitate cu art. 76 din Legea nr. 131/2015 privind achizițiile publice;

c) Contractul nu ar fi trebuit să fie atribuit contractantului respectiv, având în vedere o încălcare gravă a obligațiilor ce rezultă din Legea nr. 131/2015 privind achizițiile publice și/sau tratatele internaționale la care Republica Moldova este parte, care a fost constatată printr-o decizie a unei instanțe judecătorești naționale sau, după caz, internaționale.

8.5. Partea inițiatoare a rezoluțiunii Contractului este obligată să comunice, în termen de 3 zile lucrătoare, celeilalte Părţi despre intențiile ei, printr-o scrisoare motivată.

8.6. Partea înștiințată este obligată să răspundă, în termen de 3 zile lucrătoare de la primirea notificării. În cazul în care litigiul nu este soluționat în termenele stabilite, Partea inițiatoare va emite declarația de rezoluțiune.

**9. Reclamaţii**

9.1. Reclamațiile privind cantitatea bunurilor/serviciilor livrate/prestate sunt înaintate Furnizorului/Prestatorului la data recepţionării lor, fiind confirmate printr-un act întocmit în comun cu reprezentantul Furnizorului/Prestatorului.

9.2. Furnizorul/Prestatorul este obligat să preavizeze Beneficiarul și Centrul despre imposibilitatea livrării/prestării bunurilor/serviciilor în termen de 5 zile de la data survenirii circumstanţelor care împiedică livrarea.

9.3. Pretenţiile privind calitatea bunurilor/serviciilor livrate, în termen de 15 zile de la depistarea deficienţelor de calitate, sunt înaintate Furnizorului/Prestatorului şi trebuie confirmate prin probe concludente, pertinente și suficiente.

9.4. Furnizorul/Prestatorul este obligat să examineze pretenţiile înaintate în termen de 5 zile lucrătoare de la data primirii acestora şi să comunice Beneficiarului și Centrului despre decizia luată.

9.5. În caz de recunoaștere a pretențiilor, Furnizorul/Prestatorul este obligat, în termen de 5 zile, să livreze/presteze suplimentar Beneficiarului cantitatea nelivrată/neprestată de bunuri/servicii, iar în caz de constatare a calităţii necorespunzătoare – să le substituie sau să le corecteze în conformitate cu cerinţele Contractului.

9.6. Furnizorul/Prestatorul poartă răspundere pentru calitatea bunurilor/serviciilor în limitele stabilite, inclusiv pentru viciile ascunse.

9.7. În cazul devierii de la calitatea confirmată prin probe concludente, pertinente și suficiente, cheltuielile de staţionare sau întârziere sunt suportate de partea vinovată.

**10. Sancţiuni**

10.1. Forma de garanţie de bună executare a Contractului, agreată de Centru, este prin scrisoare de garanţie bancară sau pe contul trezorerial al Centrului, în cuantum de 5 % din valoarea contractului.

10.2. Pentru refuzul de a vinde/presta bunurile/serviciile prevăzute în prezentul Contract, se va reține garanţia de bună executare a Contractului, în cazul în care ea a fost constituită în conformitate cu prevederile punctului 10.1, în caz contrar, Furnizorul/Prestatorul suportă o penalitate în valoare de 5 % din suma totală a Contractului.

10.3. Pentru livrarea/prestarea cu întârziere a bunurilor/serviciilor, Furnizorul/Prestatorul achită o penalitate precum urmează:

a) pentru primele 30 de zile calendaristice, penalitatea constituie 0,1% din suma bunurilor/serviciilor nelivrate pentru fiecare zi de întârziere;

b) pentru următoarele zile, care depășesc perioada de 30 de zile calendaristice, penalitatea constituie 0,5% din suma bunurilor/serviciilor nelivrate pentru fiecare zi de întârziere, dar nu mai mult de 15% din suma bunurilor/serviciilor nelivrate pentru întreaga perioadă de întârziere.

10.4. În cazul în care întârzierea depășește 60 de zile, Furnizorul/Prestatorul prezintă Centrului o explicație în formă scrisă. Dacă Centrul și Beneficiarul acceptă, Furnizorului/Prestatorului i se va acorda un termen suplimentar de livrare, în caz contrar, se va considera ca refuz de a vinde/presta bunurile/serviciile, iar Furnizorul/Prestatorul achită o penalitate în valoare de 15% din suma bunurilor/serviciilor contractate nelivrate/neprestate.

10.5. Pentru transferul cu întârziere a mijloacelor financiare către Centru, Beneficiarul achită Furnizorului/Prestatorului o penalitate în valoare de 0,1% din suma bunurilor/serviciilor neachitate pentru fiecare zi de întârziere, dar nu mai mult de 5% din suma totală a bunurilor/serviciilor neachitate*.*

10.6. Pentru transferul cu întârziere către Furnizor/Prestator din momentul recepționării mijloacelor financiare de la Beneficiar*,* Centrul achită o penalitate în valoare de 0,1% din suma bunurilor/serviciilor neachitate pentru fiecare zi de întârziere, dar nu mai mult de 5% din suma totală a bunurilor/serviciilor neachitate.

10.7. Furnizorul/Prestatorul este exonerat de obligația privind livrarea/prestarea bunurilor/serviciilor în caz de suspendare sau retragere a certificatului de înregistrare a medicamentului, conform prevederilor actelor normative.

**11. Drepturile de proprietate intelectuală**

11.1. Furnizorul/Prestatorul are obligația să despăgubească Beneficiarul şi Centrul împotriva:

a) oricăror reclamaţii şi acţiuni în justiţie ce rezultă din încălcarea unor drepturi de proprietate intelectuală (brevete, nume, mărci înregistrate etc.) privind echipamentele, materialele, instalaţiile sau utilajele folosite pentru sau în legătură cu produsele achiziţionate;

b) oricăror daune-interese, costuri, taxe şi cheltuieli de orice natură aferente, cu excepţia situaţiei în care o astfel de încălcare rezultă din respectarea caietului de sarcini, întocmit de Centru.

**12. Dispoziţii finale**

12.1. Litigiile ce ar putea rezulta din prezentul Contract vor fi soluţionate de către Părţi pe cale amiabilă. În caz contrar, ele vor fi transmise spre examinare instanţei de judecată competente, conform prevederilor legislaţiei Republicii Moldova.

12.2. De la data semnării prezentului Contract, toate negocierile purtate şi documentele întocmite anterior îşi pierd valabilitatea.

12.3. Părţile contractante au dreptul să convină asupra modificării clauzelor acestuia, prin acord adiţional, numai în cazul apariţiei unor circumstanţe care nu au putut fi prevăzute la data încheierii Contractului. Modificările şi completările operate în prezentul Contract sunt valabile numai în cazul în care au fost redactate în scris, au fost semnate de Părţi și aprobate corespunzător.

12.4. Nici una dintre Părţi nu are dreptul să transmită obligaţiile şi drepturile sale stipulate în prezentul Contract unor persoane terţe fără acordul în scris al celorlalte Părţi.

12.5. Prezentul Contract este întocmit în trei exemplare identice, în limba română – câte un exemplar pentru Furnizor/Prestator, Beneficiar și Centru.

12.6. Prezentul Contract se consideră încheiat la data semnării și intră în vigoare la data înregistrării de către Centru, fiind valabil **31.12.2025.** Contractul obligatoriu se înregistrează în una dintre trezoreriile teritoriale ale Ministerului Finanțelor, dacă gestionarea surselor financiare se efectuează prin intermediul sistemului trezorerial.

12.7. Prezentul Contract reprezintă acordul de voinţă al Părţilor şi este semnat la data indicată pe acesta.

Pentru confirmarea celor menţionate mai sus, Părţile au semnat prezentul Contract în conformitate cu legislaţia Republicii Moldova la data şi anul indicate mai sus.

*II. CONDIȚIILE*

*SPECIALE ALE CONTRACTULUI*

* 1. **Condiții speciale privind recepționarea bunurilor.**
	2. Bunurile se consideră livrate, doar la momentul semnării actului de predare primire. Actul de predare primire se semnează doar in cazul in care bunul a fost instalat, pus in funcțiune si personalul implicit a fot instruit.
	3. Vânzătorului este obligat să livreze dispozitive medicale înregistrate în registrul de stat al dispozitivelor medicale;
	4. Vânzătorul este obligat să livreze echipamente noi (puse în funcțiune, pentru prima dată) ce corespund cu Specificațiile și cerințele tehnice ale echipamentului licitat, iar anul producerii produsului este nu mai vechi de 2024.
1. **Condiții speciale privind garanția bunurilor livrate**
	1. Vânzătorul este obligat să garanteze cumpărătorului fără nici-o plată suplimentară, o perioadă de cel puțin 12 de luni garanție cu mentenanță din data livrării și/sau instalării/dării în exploatare conform Specificației Nr.2 (Specificațiile tehnice a echipamentului medical licitat) – anexa nr.4.
	2. Vânzătorul este obligat să reacționeze timp de 30 min sau mai puțin la telefon și 24 ore sau mai puțin la locul beneficiarului în cazul apariției defecțiunilor tehnice.
	3. Vânzătorul este obligat să organizeze, pe perioada de garanție, inspecții planificate/întreținere profilactică și calibrare conform programului stabilit și mentenanța dispozitivului medical pe durata perioadei de garanție efectuat de către un inginer calificat al furnizorului. Fiecare eveniment de acest fel va fi urmat de un raport în scris.
	4. Vânzătorul este obligat, la solicitarea beneficiarului, de a efectua instruirea personalului cu asumarea tuturor cheltuielilor cu privire la instalarea și utilizarea echipamentelor livrate, organizate la sediul beneficiarului de către personalul autorizat al furnizorului

2.5 Vânzătorul este obligat să asigure cu servicii de schimbare a pieselor incluse de către personal autorizat la așa tip de lucrări, prin asumare de răspundere financiară în cazul defecțiunilor produse echipamentului beneficiarului în procesul lucrărilor și/sau cauzate de calitatea insuficientă a lucrărilor sau pieselor de schimb.

2.6 Vânzătorul va garanta după efectuarea tuturor lucrărilor, echipamentul beneficiarului va funcționa în parametrii stabiliți de către producător și va garanta achitarea tuturor prejudiciilor financiare în cazul defecțiunii echipamentului în timpul procesului de lucru efectuate de către el la echipamentul beneficiarului și garantarea financiară după efectuarea lucrărilor, dacă echipamentul nu va fi funcționabil din cauza lucrărilor efectuate de către câștigător sau pieselor de schimb puse la dispoziție, până la aducerea echipamentului în stare funcțională

|  |
| --- |
| **Datele juridice, poştale şi bancare ale Părţilor:** |
| **Furnizorul/Prestatorul** | **Beneficiarul** | **Autoritatea centrală pentru achiziţii** |
| *\_\_\_\_\_\_\_\_\_\_\_\_\_\_\_\_\_\_\_\_\_\_* | *\_\_\_\_\_\_\_\_\_\_\_\_\_\_\_\_\_\_\_\_\_\_\_*  | **Centrul pentru achiziții publice centralizate****în sănătate** |
| Sediul: | Sediul: | Sediul: **Oficiul central:****MD-2005 Republica Moldova, mun. Chişinău, str. Grigore Vieru 22/2** |
| Telefonul: | Telefonul: | Telefon: (**022) 222 445** **(022) 222 364****Email:** **dispozitive@capcs.gov.md****office@capcs.gov.md****Site: http://capcs.md** |
| Contul de decontare: | Contul de decontare: | Contul de decontare: |
| IBAN: | IBAN: | IBAN: MD75TRPCCC518430C01859AA |
| Banca: | Banca: | Banca: **MF-TT Chisinau-bugetul de stat**Centrul pentru achiziții publice centralizate în sănătate |
| Adresa poștală a băncii: | Adresa poştală a băncii: |  Adresa poştală a băncii: |
| Codul: | Codul: | Codul: **TREZMD2X** |
| Codul fiscal: | Codul fiscal: | Codul fiscal: 1016601000212 |
| **Semnăturile Părţilor** |  |
| Semnătura autorizată: | Semnătura autorizată: | Semnătura autorizată: |
|  L.Ş. |  L.Ş. | L.Ş. |
|  | Contabil: |  |
|  | Înregistrat: nr. |  |
|  | Trezoreria: |  |
|  | Data: |  |

*Anexa nr.1*

*la Contractul nr. \_\_\_\_\_\_\_\_\_\_\_*

 *din „\_\_”\_\_\_\_\_\_\_\_\_20\_\_*

**SPECIFICAŢIE Nr.1**

***(Lista bunurilor)***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Nr. d/o** | **Cod CPV** | **Denumirea bunurilor şi/sau a serviciilor** | **Unitatea de măsură** | **Cantitatea** | **Preţ unitar (fără TVA)** | **Preţ unitar cu TVA** | **Suma****cu****TVA** | **Suma****fără****TVA** | **Termenul de livrare/****prestare**  |
| 1 | 2 | 3 | 4 | 5 | 6 |  |  | 8 | 10 |
|  |  | **Bunuri/Servicii:** |  |  |  |  |  |  |  |
|  |  | Lotul 1 |  |  |  |  |  |  |  |
|  |  | *[adăugaţi numărul de rînduri şi detalii conform numărului de articole individuale solicitate în cadrul lotului]* |  |  |  |  |  |  |  |
|  |  | **Total lot 1** |  |  |  |  |  |  |  |
|  |  | Lotul 2 |  |  |  |  |  |  |  |
|  |  |  |  |  |  |  |  |  |  |
|  |  | **TOTAL** |  |  |  |  |  |  |  |

 **Vînzătorul: Beneficiarul: Centrul:**

L.Ș. L.Ș. L.Ș.

 *Anexa nr.2*

 *la Contractul nr. \_\_\_\_\_\_\_\_\_\_\_*

 *din „\_\_”\_\_\_\_\_\_\_\_\_20\_\_*

**GARANŢIE DE BUNĂ EXECUŢIE**

*[Banca comercială, la cererea ofertantului cîştigător, va completa acest formular pe foaie cu antet, în conformitate cu instrucţiunile de mai jos.]*

Data: “\_\_\_” \_\_\_\_\_\_\_\_\_\_\_\_\_\_\_\_\_\_\_\_\_ 20\_\_

Procedura de achiziție Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Oficiul Băncii**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*[introduceţi numele complet al garantului]*

**Beneficiar**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*[introduceţi numele complet al autorităţii contractante]*

**GARANŢIA DE BUNĂ EXECUŢIE**

**Nr.** *\_\_\_\_\_\_\_\_\_\_\_\_\_\_\_*

Noi, *[introduceţi numele legal şi adresa băncii],* am fost informaţi că firmei *[introduceţi numele deplin al Furnizorului/Prestatorului]* (numit în continuare „Furnizor/Prestator”) i-a fost adjudecat Contractul de achiziție publică de livrare/prestare \_\_\_\_\_\_\_\_\_\_\_\_\_\_ [*obiectul achiziţiei, descrieţi bunurile/serviciile*] conform anunțului/invitaţiei la procedura de achiziție nr. din \_\_\_\_\_\_\_\_\_. 20\_ [*numărul şi data procedurii de achiziție*] (numit în continuare „Contract”).

Prin urmare, noi înţelegem că Furnizorul/Prestatorul trebuie să depună o Garanţie de bună execuţie în conformitate cu prevederile documentației de atribuire.

În urma solicitării Furnizorul/Prestatorului, noi, prin prezenta, ne angajăm irevocabil să vă plătim orice sumă(e) ce nu depăşeşte *[introduceţi suma(ele) în cifre şi cuvinte]* la primirea primei cereri în scris din partea Dvs., prin care declaraţi că Furnizorul/Prestatorul nu îndeplineşte una sau mai multe obligaţii conform Contractului, fără discuţii sau clarificări şi fără necesitatea de a demonstra sau arăta temeiurile sau motivele pentru cererea Dvs. Sau pentru suma indicată în aceasta.

Această Garanţie va expira nu mai tîrziu de *[31.01.2026]* de la data de *[introduceţi luna][introduceţi anul]*, şi orice cerere de plată ce ţine de aceasta trebuie recepţionată de către noi la oficiu pînă la această dată inclusiv.

*[semnăturile reprezentanţilor autorizaţi ai băncii şi ai Furnizorului/Prestatorului]*

*Anexa nr.3*

 *la Contractul nr. \_\_\_\_\_\_\_\_\_\_\_*

 *din „\_\_”\_\_\_\_\_\_\_\_\_20\_\_*

**SPECIFICAŢIE Nr.2**

***(****Specificațiile tehnice a echipamentului medical licitat-Beneficiari IMSP****)***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr. d/o** | **Cod CPV** | **Denumirea bunurilor şi/sau a serviciilor** | **Modelul articolului** | **Ţara de origine** | **Produ-cătorul** | **Specificarea tehnică deplină solicitată de către autoritatea contractantă** | **Specificarea tehnică deplină propusă de către ofertant / Termenele de garanţie [valabilitate, după caz]** | **Certificate de calitate / Standarde de referinţă** |
| 1 | 2 | 3 | 4 | 5 | 6 | 7 | 8 | 9 |
|  |  | **Bunuri/Servicii:** |  |  |  |  |  |  |
|  |  | Lotul 1 |  |  |  |  |  |  |
|  |  | *[adăugaţi numărul de rînduri şi detalii conform numărului de articole individuale solicitate în cadrul lotului]* |  |  |  |  |  |  |
|  |  | **Total lot 1** |  |  |  |  |  |  |
|  |  | Lotul 2 |  |  |  |  |  |  |
|  |  |  |  |  |  |  |  |  |
|  |  | **TOTAL** |  |  |  |  |  |  |

 **Vînzătorul: Beneficiarul: Centrul:**

L.Ș. L.Ș. L.Ș.

 *Anexa nr.4*

 *la Contractul nr. \_\_\_\_\_\_\_\_\_\_\_*

 *din „\_\_”\_\_\_\_\_\_\_\_\_20\_\_*

**DECLARAŢIE**

**privind confirmarea identității beneficiarilor efectivi și neîncadrarea acestora în situația condamnării pentru participarea la activităţi ale unei organizaţii sau grupări criminale, pentru corupţie, fraudă şi/sau spălare de bani.**

Subsemnatul, \_\_\_\_\_\_\_\_\_\_\_\_\_\_\_\_ reprezentant împuternicit al \_\_\_\_\_\_\_\_\_\_\_\_\_ *(denumirea operatorului economic*) în calitate de ofertant/ofertant asociat desemnat câștigător în cadrul procedurii de achiziție publică nr. \_\_\_\_\_\_\_\_\_\_\_\_\_\_\_\_\_ din data \_\_/\_\_/\_\_\_, declar pe propria răspundere, sub sancţiunile aplicabile faptei de fals în acte publice, că beneficiarul/beneficiarii efectivi ai operatorului economic în ultimii 5 ani nu au fost condamnați prin hotărâre judecătorească definitivă pentru participarea la activităţi ale unei organizaţii sau grupări criminale, pentru corupţie, fraudă şi/sau spălare de bani.

|  |  |
| --- | --- |
| Numele și prenumele beneficiarului efectiv | IDNP al beneficiarului efectiv |
|  |  |
|  |  |
|  |  |

Data completării:\_\_\_\_\_\_\_\_\_\_\_\_\_\_\_\_\_\_\_\_\_\_

Semnat: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nume/prenume: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Funcţia: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Denumirea operatorului economic \_\_\_\_\_\_\_\_\_\_\_\_\_\_\_\_\_\_\_\_\_\_\_\_

IDNO al operatorului economic \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_